kardosdrur/scandi-wiki huggingface dataset:
Tom Elling

Tom Elling (født 1. september 1946, død 28. september 2023) var en dansk maler og filmfotograf.

Elling blev uddannet som filmfotograf på Den Danske Filmskole i årene 1979 til 1982. Han har været fotograf på Lars von Triers "Forbrydelsens element". Hans egen spillefilm fra 1990 "Perfect world" blev en dårlig sælgende film. Elling tilhørte gruppen af danske avantgardekunstnere, der i midten af 1970erne gik ind for den konceptuelle kunst. Ellings projekter, der ofte opstod i et samarbejde med andre kunstnere som blandt andet Tommy Matthiesen, Niels Lomholt og Peter Laugesen. Et eksempel på hans avantgardekunst er projektet "Mr. Klein" (1976-81) om en mand, der kaster sig ud af et vindue.

Filmografi 

 Nattegn (1998)
 Nattegn - en film om Peter Laugesen (1997)
 Tranceformer (1997)
 Autonom (1996)
 H.C. Andersen på kirkegården (1996)
 Guldalder (1993)
 Viktor og Viktoria (1993)
 Perfect world (1990)
 Kys mor, skat! (1990)
 En afgrund af frihed (1989)
 Fejemanden og friheden (1988)
 Lysets fravær (1987)
 Moment By Moment (1986)
 Før gæsterne kommer (1986)
 En meget gammel herre med kæmpestore vinger (1986)
 Niels Bohr (1985)
 Ofelia kommer til byen (1985)
 Forbrydelsens element (1984)
 Rainfox (1984)
 Befrielsesbilleder (1982)
 Den sidste detalje (1981)
 Nocturne (1981)

Referencer

Eksterne henvisninger 
 
 

Filmfotografer fra Danmark
Malere fra Danmark
Marielle Franco

Marielle Franco (født 27. juli 1979 i Rio de Janeiro, død 14. marts 2018 samme sted) var en brasiliansk sociolog, rådgiver, menneskeretsforkæmper, feminist og lokalpolitiker.

Opvækst og videre liv 
Franco blev født i en af de farligste favelaer i Rio de Janeiro, Maré, hvor hun også voksede op. Hun fik et barn som 19-årig, som hun var enlig mor for. Barnets far var kun til stede de første år. Hun arbejdede som førskolelærer til en mindsteløn på ca. 200 dollar om måneden. I 2002 blev hun optaget på et universitet i byen på et fuldt stipendium. Universitet betragtes som et af de mest prestigefulde i byen.  Hun var en af to sorte kvinder på universitetet, der studerede sociologi.

I 2016 blev hun valgt ind i byrådet med 46.000 stemmer (femteflest stemmer), hvor hun arbejdede for byens minoriteter og mod politiets brug af magt. I dette byråd var hun den eneste sorte kvinde blandt de 51 medlemmer. Dette på trods af, at halvdelen af Brasiliens indbyggere er enten af sort eller blandet race.

Som menneskeretsaktivist kæmpede hun blandt andet for sorte menneskers rettigheder, afro-brasilianere, de fattige, LGBT-fællesskaberne (hun var selv lesbisk) og for kvinder generelt. En måneds tid før hendes død havde den brasilianske præsident Michel Temer underskrevet et dekret, der tillod forbundshæren at blive indsat i delstaten Rio de Janerio, for at bekæmpe volden i delstaten, hvilket Franco var modstander af. I slutningen af måneden blev hun formand for en kommision, der skulle undersøge, om den forbundshæren misbrugte dette.

Drabet 
Hun blev skuddræbt i marts 2018 efter et politisk arrangement, der hed Jovens Negras Movendo Estruturas (unge sorte kvinder flytter (magt)strukturerne) i Rio de Janeiro, hvor hun bliver ramt af fire skud affyret med en kaliber 9 mm pistol fra en anden bil, efter fire kilometers kørsel fra arrangementet. Udover Franco blev hendes chauffør også dræbt. Drabet blev udover i Brasilien efterfølgende markeret over hele verden. Drabet bliver af nogen betegnet som en politisk motiveret likvidering.

Drabet fik titusinder af brasilianere til at kræve retfærdighed. Folk gik på gaden i Rio de Janeiro, hvor de råbte "Marielle presente!" (Marielle er her!). Der opstod derudover også protester i byer som New York, Paris, Berlin, London, München, Stockholm og Lissabon. De første par dage efter drabet blev hun nævnt i mere end tre millioner tweets, sendt fra 54 lande. Der blev typisk brugt hashtags som #MariellePresente og #SayHerName. Hendes død fik også folk til at reagere mod racismen i Brasilien.

Ifølge den offentlige anklager stammer projektilet fra politiets våbenlager, og har en mistanke om, at drabet er udført af en korrupt politibetjent.

Referencer 

Menneskerettighedsaktivister fra Brasilien
Feminister
Politikere fra Brasilien
Personer fra Rio de Janeiro
Personer der er blevet myrdet
Brasilianere i 1900-tallet
Brasilianere i 2000-tallet
Sociologer fra Brasilien
Elisabeth Kanneworf

Elisabeth Kanneworff (født 1890) var den første kvindelige danske svømmemester. Hun vandt 100 meter fri svømning i 1909.

Referencer 

Svømmere fra Danmark
Boys Don't Cry

Boys Don't Cry kan henvise til:

 Boys Don't Cry (film) - en amerikansk film fra 1999
 Boys Don't Cry (album) - en album fra 1980 med The Cure
 Boys Don't Cry (sang) - tiltelnummeret på albummet
 Boys Don't Cry (pladeselskab) - et pladeselskab grundlagt i 2016 af Frank Ocean
Franz Jäger (flertydig)

Franz Jäger har flere betydninger:
 Franz Jäger – en fiktiv producent af pengeskabe i filmserien Olsen-banden
 Franz Jäger (arkitekt, født 1743) (1743-1809) – en østrigsk arkitekt
 Franz Jäger (arkitekt, født 1780) (1780-1839) – en østrigsk arkitekt
 Franz Jäger (sanger, født 1796) (1796-1852) – en østrigsk operasanger (tenor)
 Franz Jäger (sanger, født 1821) (1821-1887) – en østrigsk sanger (tenor)
 Franz Jäger (læge) (1867-1945) – en tysk generallæge
 Franz Jäger (økonom) (født 1941) – en schweizisk økonom og politiker
 Franz Jäger (kunsthistoriker) (født 1961) – en tysk kunsthistoriker
Meppen

Meppen er administrationsby i  Landkreis Emsland i den vestlige del af den tyske delstat  Niedersachsen, tæt ved grænsen til  Holland.

Geografi 
Meppen ligger ved sammenløbet af floderne Ems, Hase og Nordradde og Dortmund-Ems-Kanalen (DEK). Navnet stammer fra ordet Mappe, som betyder floddelta.

Byen ligger centralt i Emsland mellem byerne Lingen og Papenburg, 20 km fra grænsen til Holland. Arealet er 188,45 km², og byen ligger 15 m over havet. Indbyggertallet er   ( ).

Kilder og henvisninger 
 Meppens websted

 

Byer i Niedersachsen
Jerry Sandusky

Jerry Sandusky (født 26. januar 1944 som Gerald Arthur Sandusky) var en amerikansk dømt pædofil amerikanskfodboldtræner.

Noter

Eksterne henvisninger 

Personer fra Pennsylvania
Seriemordere fra USA
Kegnæs Friskole

Kegnæs Friskole er en fri grundskole på halvøen Kegnæs på Als. Skolen blev oprettet i 2003, da den daværende Sydals Kommune besluttede at nedlægge den sidste folkeskole på Kegnæs. Bestyrelsen ansatte Jens Billum som leder. Han havde tidligere bidraget til at grundlægge både Hinnerup og Eckersberg Friskole.

Eleverne på Kegnæs Friskole er inddelt i aldersintegrerede grupper, undtagen 8. kl. og 9. kl., som er klasseopdelt. Eleverne tager årligt på lejrskole og kommer i løbet af deres skoletid på sprogskole i England, kanotur til Sverige og en rejse til Kina. Friskolen har i flere år markeret sig i Sønderborg Kommune med et af de højeste karaktergennemsnit.

Eksterne henvisninger 
 Skolens hjemmeside

Friskoler i Danmark
Bygninger, konstruktioner og anlæg i Sønderborg Kommune
Jens Billum

Jens Billum (født 7. november 1952) er en dansk underviser og skoleleder, som har bidraget til at stifte flere frie grundskoler i Danmark. 

Jens Billum er uddannet lærer fra Kolding Seminarium. Han har blandt andet bidraget til grundlæggelsen af Hinnerup Friskole, Eckersberg Friskole og senest Kegnæs Friskole.

Skolefolk fra Danmark
Nummer-et hits i Norge i 2017

Nummer-et hits i Norge i 2017 er en liste over de singler der lå nummer et på den norske singlehitliste i 2017. Den var udarbejdet af International Federation of the Phonographic Industry og Nielsen Soundscan, og udgives af VG-lista.

Historie

Referencer

Se også 
 Musik i 2017

Norge i 2017
2017
Musik i 2017
Nummer-et hits i Norge i 2016

Nummer-et hits i Norge i 2016 er en liste over de singler der lå nummer et på den norske singlehitliste i 2016. Den var udarbejdet af International Federation of the Phonographic Industry og Nielsen Soundscan, og udgives af VG-lista.

Historie

Referencer

Se også 
 Musik i 2016

Norge i 2016
2016
Musik i 2016
Kia Joice

Kia Joice (type MT) var en MPV fremstillet af Kia Motors mellem august 1999 og marts 2003. På nogle asiatiske markeder blev modellen solgt som Kia Carstar.

Generelt 
Joice blev præsenteret på biludstillingen i Seoul i marts 1999. Bilen var den første mellemklasse-MPV med syv siddepladser fra den koreanske fabrikant og ved præsentationen ligeledes den første bilmodel, som kom på markedet efter fusionen med Hyundai Motor Company. Joice havde et varebilsagtigt design, men ved hjælp af blandt andet en forkromet kølergrill lykkedes det at lave en tilstrækkeligt tidssvarende linjeføring. Som følge af sit kasseformede karrosseri havde Joice syv siddepladser fordelt på tre sæderækker i konfigurationen 2 − 3 − 2. Bilen havde en luftmodstandskoefficent på 0,40. Bagagerummet kunne ved at klappe den bageste sæderække frem udvides fra 210 til 1750 liter. Tanken kunne rumme 60 liter brændstof.

Kabinen var udstyret med materialer af middelgod kvalitet, men kunststofdelene var så godt monteret at forskydninger og derved opstående knirkelyde kunne elimineres. Den anden sæderække var konstrueret således, at den let kunne afmonteres eller laves om til et bord. Instrumenterne var indirekte belyst i grøn og kunne nemt aflæses. Der var også monteret højdemåler, kompas og barometer. De vigtigste betjeningselementer til radio og klimaanlæg var monteret på midterkonsollen.

Joice var ligesom Hyundai Santamo bygget på platformen fra Mitsubishi Space Wagon. Motoren var monteret fortil på tværs og drev forhjulene. For- og baghjulene var separat ophæng på MacPherson-ophæng med hydrauliske teleskopstøddæmpere og stabilisatorer. Bilen var som standard udstyret med femtrins manuel gearkasse, men kunne som ekstraudstyr leveres med firetrins automatgear.

Joice havde som standardudstyr to frontairbags, ABS og nakkestøtter på alle siddepladser. Som ekstraudstyr kunne den leveres med alufælge, klimaautomatik, radio/cd-afspiller og el-ruder foran.

Modellen blev ikke markedsført officielt i Danmark.

Motorer 
I sit første modelår var Joice udstyret med en 2,0-liters firecylindret rækkemotor på 1997 cm³ fra Mitsubishi af typen "Sirius", som opfyldt Euro2 og havde variabel ventilstyring. Den 16-ventilede motor ydede 102 kW (139 hk) ved 6000 omdr./min. ved et maksimalt drejningsmoment på  ved 4000 omdr./min. Motoren gav bilen en accelerationstid fra 0 til 100 km/t på 10,5 sekunder og en topfart på . Benzinforbruget lå på 11,1 liter pr. 100 km ved et CO-udslip på 264 g/km.

I 2000 blev motoren modificeret for at kunne opfylde Euro3. Herved faldt effekten til 88 kW (120 hk) og drejningsmomentet til . Benzinforbruget faldt ligeledes til 9,7 liter pr. 100 km, mens CO-udslippet forblev uændret. Bilen accelererede fra 0 til 100 km/t på 11,5 sekunder og havde en topfart på .

Referencer

Eksterne henvisninger 

Joice
Store MPV'er
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Zhejiang Jonway Automobile

Zhejiang Jonway Automobile Co. Ltd. er en bilfabrikant fra Kina, som tilhører Jonway Group.

Historie 
Firmaet med base i Taizhou startede med at producere biler i maj 2003 under varemærket Jonway. Fabrikken har en årlig produktionskapacitet på 30.000 biler.

Bilmodeller 

Firmaet producerer SUV'er på basis af Toyota RAV4 i tre- og femdørs udgaver. En af modellerne hedder A 380.

Eksterne henvisninger 

Bilproducenter fra Kina
Etableret i 2003
We Are Your Friends

We Are Your Friends er en amerikansk  dramafilm film 2015, instrueret af Max Joseph (i sin instruktørdebut) og skrevet af Joseph og Meaghan Oppenheimer fra en historie af Richard Silverman. I hovedrollerne ses Zac Efron, Emily Ratajkowski og Wes Bentley. Den handler om en en ung Los Angeles DJ ved navn Cole Carter, der prøver at klare sig i musikindustrien og finde ud af sit liv med sine venner. 

Filmen blev udgivet i USA af Warner Bros. den 28. august, 2015. Dets finansiør, StudioCanal, udgav den i Frankrig, Storbritannien, Tyskland, Holland, Australien og New Zealand. Filmen modtog blandede anmeldelser og indtjente 11 millioner dollars.

Medvirkende
 Zac Efron som Cole Carter
 Emily Ratajkowski som Sophie
 Shiloh Fernandez som Ollie
 Alex Shaffer som Squirrel
 Jonny Weston som Dustin Mason
 Wes Bentley som James Reed
 Joey Rudman som Joey
 Jon Bernthal som Paige Morrell
 Vanessa Lengies som Mel
 Brittany Furlan som Sara
 Jon Abrahams som a club promoter
 Alicia Coppola som Tanya Romero
 Korrina Rico som Crystal
 Nicky Romero som sig selv
 Dillon Francis som sig selv
 Alesso som sigs elv
 DallasK som sig selv
 Them Jeans som sig selv
 Zach Firtel som DJ Sweet Baby Ray's
 Andy Ward som DJ Xochil
 Hayden Fein som DJ DK
 Jacob Epstein som DJ Bald Dad

Soundtrack 
Soundtracket indeholdet en Deluxe Version med 18 Tracks og blev udgivet af Interscope Records den 21. august 2015.

  Deorro feat. Erin McCarley – I Can Be Somebody
  Years & Years – Desire (Gryffin Remix)
  Hook N Sling feat. Far East Movement and Pusha T – Break Yourself
  The Americanos feat. Lil Jon, Juicy J & Tyga – BlackOut
  Scenic – Another Sky (The Magician Remix)
  Hayden James – Something About You (Pete Tong Kingstown Remix)
  Klingande feat. Broken Back – RIVA (Restart the Game)
  Will Sparks feat. Wiley and Elen Levon – Ah Yeah So What (WAYF Edit)
  AlunaGeorge – You Know You Like It (Tchami Remix)
 Dom Dolla & Go Freek – Define
 Oliver $ & Jimi Jules – Pushing On
 Seinabo Sey – Younger (Kygo Remix)
 Pyramid – Cole’s Memories (Original Mix)
 The Rapture – Sister Saviour (DFA Dub)
 Fake Blood – I Think I Like It
 Bro Safari – The Drop (VIP Mix)
 Carnage feat. ILoveMakonnen – I Like Tuh
 Justice vs. Simian – We Are Your Friends

Eksterne henvisninger

Noter 

Amerikanske film fra 2017
Dramafilm fra USA
Britiske film fra 2017
Franske film fra 2017
Dramafilm fra Storbritannien
Dramafilm fra Frankrig
Nasib Farah

Nasib Farah (født 1981 i Somalia) er en dansk filminstruktør med dansk-somalisk baggrund.

Baggrund 
Under borgerkrigen i Somalia i 1990'erne sendte Farahs familie ham ud af landet, så han som 12-årig kom til Europa - først Tyskland og siden Danmark, hvor han fik status som uledsaget flygtning og voksede op på Dansk Røde Kors Center Avnstrup ved Lejre. Han er uddannet som sælger og har desuden arbejdet som freelance-journalist og været aktiv i frivilligt arbejde for unge dansk-somaliere. Farah bor i dag i Odense med sin danskfødte kone og tre børn.

Film 
I 2010 var Farah tilrettelægger og spillede en hovedrolle i filmen Min fætter er pirat, instrueret af Christian Sønderby Jepsen. Farah debuterede som instruktør i 2015 med dokumentarfilmen Krigerne fra Nord (instrueret sammen med Søren Steen Jespersen), der handler om unge dansk-somaliere, der bliver hvervet af den yderligtgående islamistiske organisation Al-Shabaab. Filmen blev nomineret til en Robert som Årets Korte Dokumentarfilm og vandt en pris på den canadiske filmfestival Hot Docs. I 2018 fulgte samme makkerpar op med dokumentarfilmen Den fortabte kriger.

Filmografi

Kilder

Eksterne henvisninger 
 

Filminstruktører fra Danmark
Dokumentarfilminstruktører
Melvin Kakooza

Melvin Kakooza (født 12. oktober 1991 i Kampala, Uganda) er en dansk standupkomiker, tv-vært og skuespiller, som vandt DM i stand-up-comedy 2017. Han skulle have været vært på X Factor på TV 2 i 2021, da den tidligere vært Sofie Linde gik på barsel, men var nødsaget til at trække sig i forbindelse med et sygdomsforløb.

Tidlige liv 
I 1992 flyttede han sammen med sin familie fra Uganda til Fredericia i Jylland. Melvin Kakooza gik på Skjoldborgvejens Skole i Fredericia og startede senere på Fredericia Gymnasium. Midt i gymnasiet flyttede han til Kolding, hvor han blev student på Munkensdam gymnasium i 2011 og modtog mammutlegatet for hans engagement i det sociale liv på gymnasiet. Efterfølgende, var han ungmedarbejder på Efterskolen Kildevæld. Senere igen flyttede han til Aarhus, hvor han begyndte på læreruddannelsen.

Karriere 
Melvin Kakooza startede som standup-komiker i 2016 og havde sin debut den 4. oktober samme år ved et ”open mic”-arrangement på spillestedet Vestergade 58 i Aarhus. Tre uger senere opvarmede han for komikeren Tobias Dybvad, der opfordrede Kakooza til at gøre mere ved stand-uppen. Blot 11 måneder senere deltog Melvin Kakooza i DM i stand-up-comedy 2017 og vandt.

Han har blandt andet optrådt på Comedy Zoo, Nationalmuseet, Smukfest, Musikkens Hus i Aalborg og Glassalen i Tivoli i København.

Melvin Kakooza spiller hovedrollen i tv-serien Sunday (2018-2022), Helt sort (2019), Hesten og Gæsten (2019) og Melvin i Amerika (2020), Smæk for skillingen (2020).  Det meste har han selv skrevet/forfattet.

Melvin har derudover deltaget i TV2-programmet Stormester i sæson 2 (2019).

I april 2022 har han også fået sit eget talkshow, hvor han snakker med kendisser fra Danmark. Udover han interviewer dem, skal de også deltage i udfordringer.

Privatliv 
Melvin Kakooza har to ældre søstre, den ene sangerinden Melissa Inya og to yngre brødre

Referencer

Eksterne henvisninger 
 

Standupkomikere fra Danmark
Personer fra Kampala
Nummer-et hits i Norge i 2015

Nummer-et hits i Norge i 2015 er en liste over de singler der lå nummer et på den norske singlehitliste i 2015. Den var udarbejdet af International Federation of the Phonographic Industry og Nielsen Soundscan, og udgives af VG-lista.

Historie

Referencer

Se også 
 Musik i 2015

Norge i 2015
2015
Musik i 2015
Nummer-et hits i Norge i 1997

Nummer-et hits i Norge i 1997 er en liste over de singler der lå nummer et på den norske singlehitliste i 1997. Den var udarbejdet af International Federation of the Phonographic Industry og Nielsen Soundscan, og blev udgivet af VG-lista.

Historie

Referencer

Se også 
 Musik i 1997

1997
Musik i 1997
Chuck McCann

Charles "Chuck" McCann (født 2. september 1934, død 8. april 2018) var en amerikansk skuespiller og komiker. 

McCann er bedst kendt for sit arbejde med at lægge stemme til en række amerikanske børnetv-programmer og for sit eget program "The Chuck McCann Show".

Referencer

Eksterne henvisninger

 
 

Personer fra New York
Skuespillere fra New York
Sparda-Bank

Sparda-Bank (tysk forkortelse for Spar- und Darlehnskasse) har flere betydninger:

Tyskland 
 Sparda-Bank (Tyskland)
 Sparda-Bank Augsburg
 Sparda-Bank Baden-Württemberg
 Sparda-Bank Berlin
 Sparda-Bank Hamburg
 Sparda-Bank Hannover
 Sparda-Bank Hessen
 Sparda-Bank München
 Sparda-Bank Münster
 Sparda-Bank Nürnberg
 Sparda-Bank Ostbayern
 Sparda-Bank Südwest
 Sparda-Bank West

Østrig 
 Sparda-Bank Austria
Brabantse Pijl 2018

Brabantse Pijl 2018 var den 58. udgave af cykelløbet Brabantse Pijl. Løbet var en del af UCI Europe Tour-kalenderen og blev arrangeret 11. april 2018. Det blev vundet af belgiske Tim Wellens fra .

Hold og ryttere

Danske ryttere 
 Christopher Juul-Jensen kørte for 
 Kasper Asgreen kørte for 
 Lasse Norman Hansen kørte for 
 Casper Pedersen kørte for

Resultater

Eksterne henvisninger
 

2018
UCI Europe Tour 2018
Valdemar Dale Danneskiold-Samsøe

Valdemar Dale greve af Danneskiold-Samsøe (4. september 1935 - 1. juli 2016) var lensgreve af Samsøe 1966-2016. 

Danneskiold-Samsøe blev født den 4. september 1935 som eneste søn af lensgreve og overdirektør for Gisselfeld, kammerherre m.m. James Christian Carl Sophus greve af Danneskiold-Samsøe og Isabel Craven. Ved hans  fødsel boede familien i Californien, hvor man blandt andet drev plantagen "Cravenskiold Farm". Lensgreven blev uddannet økonom i USA og arvede i 1966 titlen som lensgreve efter sin far, han var også berettiget til stillingen som overdirektør for Gisselfeld Kloster, men fraskrev sig denne.  Sidstnævnte arveret valgte han dog at sælge i 1967 og hvorved positionen som lensgreve og Overdirektør dermed blev brudt og adskilt for første gang, og vel egentlig skabte baggrunden for den efterfølgende langvarige kamp om Gisselfeld. Lensgreven var gift fire gange og fik 9 børn, han og døde den 1. juli 2016.

Referencer

Valdemar Dale
Utøya 22. juli

Utøya 22. juli (U - July 22) er en norsk dramafilm fra 2018, instrueret af Erik Poppe. Filmen er baseret på historiske begivenheder, men personerne er fiktive.  Utøya 22. juli er lavet i tæt samarbejde med flere overlevende efter massakren på Utøya 22. juli i 2011, for at gøre denne thriller så tæt på virkeligheden som muligt. Terroristen forbliver i periferien for i stedet at stille skarpt på de mennesker, der betaler prisen for hans galskab. Filmen er optaget i et enkelt skud.

Handling 

Ungdom fra hele Norge samledes i en socialdemokratisk sommerlejr på en ø. Deltagerne får nyheder om, at en bombe er blevet blæst i regeringskvarteret i Oslo, men tror de er sikre, så længe de er på en ø, væk fra byen. Pludselig afbrydes livet i lejren ved lyden af skyding. Er det et fyrværkeri eller måske en øvelse? Når deltagerne opfatter, at skydningen er ægte, begynder en desperat flugt fra den højreekstreme gerningsmanden.  Filmen følger hovedpersonen Kaja tæt i realtid under flugten. Kaja er en lederfigur, der er vant til at tage ansvar. Hun tager sig af de andre og leder forgæves efter hendes søster,  mens et stort antal pistol skud rammer. Den hensynsløse morder bevæger sig rundt om øen på jagt efter endnu flere ofre.

Centrale roller 
Kaja: Andrea Berntzen
Magnus: Aleksander Holmen
Petter: Brede Fristad
Emilie: Elli Rhiannon Müller Osbourne
Issa: Sorosh Sadat
Caroline: Ada Eide
Tobias: Magnus Moen
Såret pige: Solveig Koløen Birkeland

Referencer

Eksterne henvisninger 
 Utøya 22. juli www.kino.dk
 Film om Utøya-tragedie skaber debat i Norge Danmarks Radio 20. feb. 2018
 Danske anmeldere: Utøya-film er et ubærligt mesterværk TV 2 3. maj 2018
 Officiel trailer i Storbritannien
 
 Utøya 22. juli  hos Megascope
 Utøya 22. juli  hos Paradox

Norske film fra 2018
Film instrueret af Erik Poppe
Norges historie
Dramafilm fra Norge
Thrillerfilm fra Norge
Terrorangrebet i Norge 2011
Giacomo Bertagnolli

Giacomo Bertagnolli (født 18. januar 1999) er en italiensk funktionshæmmet alpint skiløber.

Han vandt fire medaljer ved vinter-PL 2018, hvoraf to af dem var guld og tre medaljer ved verdensmesterskaberne i alpint skiløb.

Referencer

Eksterne henvisninger 

Alpine skiløbere fra Italien
Handicapsportsfolk fra Italien
Medaljevindere ved vinter-PL 2018
Manuel Pozzerle

Manuel Pozzerle (født 4. februar 1979) er en italiensk funktionshæmmet snowboarder, som vandt en sølvmedalje ved vinter-PL 2018.

Referencer

Eksterne henvisninger 
 
 

Medaljevindere ved vinter-PL 2018
Snowboardere fra Italien
Japan ved vinter-PL 2018

Japan deltog ved vinter-PL 2018 i Pyeongchang, Sydkorea i perioden 9.-.18. marts 2018.

Landet deltog med 38 atleter.

Medaljer

Medaljevindere 
Listen er ufuldstændig

Referencer 

2018
Lande ved vinter-PL 2018
Kasakhstan ved vinter-PL 2018

Kasakhstan deltog ved vinter-PL 2018 i Pyeongchang, Sydkorea i perioden 9.-18. marts 2018.

Landet deltog med seks atleter, hvoraf de fem var mænd og den sidste var en kvinde.

Medaljer

Referencer 

2018
Lande ved vinter-PL 2018
Nordkorea ved vinter-PL 2018

Nordkorea deltog ved vinter-PL 2018 i Pyeongchang, Sydkorea i perioden 9.-18. marts 2018. Landet deltog med to atleter.

Medaljer

Referencer 

2018
Lande ved vinter-PL 2018
Erik Poppe

Erik Poppe (født 24. juni 1960 i Oslo) er en norsk regissør og filmfotograf.

Biografi 
Poppe voksede op i Norge og Portugal. Han blev uddannet fotograf fra Oslo i 1982 og arbejdede som fotojournalist for nyhedsbureauet Reuters og avisen VG i perioden 1983 til 1987. Han uddannede sig herefter som filmfotograf ved Dramatiska Institutet i Stockholm frem til 1991. Senere producerede han en række reklamefilm, musikfilm, kortfilm og dokumentarfilm indtil 2003. Sammen med Finn Gjerdrum og Thorleif Hauge startede han filmvirksomheden Paradox Produksjon AS i 1997.

Hans mest berømte arbejder er Oslo Trilogien Schpaaa (1998), Hawaii, Oslo (2004), DeUSYNLIGE (2008), Kongens valg (2016) og Utøya 22. juli (2018).

Poppe blev tildelt Kodak Award på Filmfestivalen i Moskva for Eggs, instrueret af Bent Hamer, i 1994. For Hawaii, Oslo, vandt han Amandaprisen for bedste norske film i 2004. For Kongens valg, vandt han Amandaprisen for blandt andre bedste norske biograffilm.

Eksterne henvisninger 
 
 Erik Poppe  hos Filmweb
 Erik Poppe hos Paradox

Filminstruktører fra Norge

Personer fra Oslo